20 ኢየሱስ አድማጮቹን የሚያስደምሙ “የሚማርኩ ቃላት” ይናገር የነበረ ቢሆንም ክብር የሚገባው እሱን ያስተማረው አካል ይኸውም ይሖዋ መሆኑን ገልጿል። (ሉቃስ 4:22) አንድ ሀብታም ሰው ለኢየሱስ “ጥሩ መምህር” የሚል የማዕረግ ስም በመስጠት ከፍ ከፍ ሊያደርገው በሞከረ ጊዜ ኢየሱስ “ለምን ጥሩ ብለህ ትጠራኛለህ? ከአንዱ ከአምላክ በቀር ጥሩ የለም” በማለት ትሕትና የሚንጸባረቅበት ምላሽ ሰጥቶታል። (ማር. 10:17, 18) ኢየሱስ፣ ከስምንት ዓመት ገደማ በኋላ የይሁዳ ንጉሥ ወይም መሪ ከሆነው ከቀዳማዊ ሄሮድስ አግሪጳ ምንኛ የተለየ ነበር! ሄሮድስ በአንድ ልዩ ዝግጅት ላይ “ልብሰ መንግሥቱን” ለብሶ ነበር። በአድናቆት የተዋጠው ሕዝብ “ይህ የአምላክ ድምፅ ነው እንጂ የሰው አይደለም!” እያለ ጮኸ። ሄሮድስ የሕዝቡ ውዳሴ ሳያስደስተው አልቀረም። በዚህ ጊዜ “ለአምላክ ክብር ባለመስጠቱ ወዲያውኑ የይሖዋ መልአክ ቀሰፈው፤ በትል ተበልቶም ሞተ።” (ሥራ 12:21-23) ይህን የተመለከተ ማንኛውም ሰው ሄሮድስ በይሖዋ የተመረጠ መሪ አለመሆኑን መገንዘቡ አይቀርም። በሌላ በኩል ግን ኢየሱስ በአምላክ የተሾመ መሪ መሆኑን በግልጽ ማየት ይቻል ነበር፤ ኢየሱስ ከሁሉ የላቀው የአምላክ ሕዝቦች መሪ ይሖዋ እንደሆነ ሌሎች እንዲገነዘቡ በማድረግ ምንጊዜም ለእሱ ክብር ይሰጥ ነበር።